ททท.จัดตรุษจีนไชน่าทาวน์ หวังกระตุ้นท่องเที่ยว
ททท.เตรียมจัดงาน เทศกาลตรุษจีนไชน่าทาวน์ ในพื้นที่ 10 จังหวัด หวังดึงนักท่องเที่ยว
29 ม.ค. 2553

ททท.เตรียมจัดงาน เทศกาลตรุษจีนไชน่าทาวน์ ในพื้นที่ 10 จังหวัด หวังดึงนักท่องเที่ยว
นายสุรพล เศวตเศรนี ผู้ว่าการการท่องเที่ยวแห่งประเทศไทย (ททท.) กล่าวว่า ขณะนี้ได้เตรียมความพร้อมในการจัดงาน เทศกาลตรุษจีนไชน่าทาวน์ ในพื้นที่ 10 จังหวัดหลัก ใน 5 ภูมิภาค ได้แก่ กรุงเทพมหานครจัดที่ถนนเยาวชน ที่สุพรรณบุรี ราชบุรี พระนครศรีอยุธยา ชลบุรี เชียงใหม่ นครสวรรค์ สงขลา นครราชสีมา และภูเก็ต ปีนี้จัดยิ่งใหญ่ และยาวนานกว่าทุกปีรวมทุกพื้นที่ มีระยะเวลาในการจัดนาน 2 สัปดาห์ คือ เริ่มตั้งแต่ 7-22 กุมภาพันธ์ เพื่อกระตุ้นการท่องเที่ยวไทยให้กลับฟื้นขึ้นมา หลังจากปีที่แล้วประสบปัญหาหลายด้าน ทำให้ตัวเลขนักท่องเที่ยวลดลง ปีนี้ยังได้รับการสนับสนุนจากสถานเอกอัครราชทูตสาธารณรัฐประชาชนจีน ประจำประเทศไทย ในการนำสุดยอดการแสดงจากมณฑลต่างๆของจีน เช่น มวย กังฟู ระบำชนเผ่าของทิเบต และการแสดงเปลี่ยนหน้ากากจากมณฑลเสฉวน เริ่มแสดงวันที่ 6-7 กุมภาพันธ์นี้ ที่ศูนย์การค้าเซ็นทรัลเวิลด์